Video Accident teribil în Dolj. O femeie de 35 de ani a murit, iar alte 5 persoane sunt grav rănite. Impact devastator între două maşini
O femeie a murit şi alţi cinci oameni sunt grav răniţi, în urma unui accident violent petrecut în această dimineaţă, în Dolj. Două maşini s-au ciocnit, iar la scurt timp după impact, una dintre ele a luat foc.
Diana Speretoiu, reporter Observator: Cele cinci persoane rănite în accident au fost transportate la Spitalul Județean de Urgență din Craiova. Sunt conștiente, dar au mai multe traumatisme. Accidentul s-a petrecut pe un drum județean din Dolj, la ieșirea din localitatea Bucovăţ. În urmă impactului, unul dintre autoturisme a luat foc. Două persoane se aflau în mașina cuprinsă de flăcări, dar din fericire au reușit să iasă la timp. În cealaltă mașină erau patru persoane. O femeie în vârstă de 35 de ani a rămas prinsă între fiarele autoturismului. A fost nevoie de intervenția pompierilor de la descarcerare. Femeia a fost resuscitată zeci de minute, însă fără rezultat, iar cadrele medicale au fost nevoite să declare decesul.